సిద్ధాపూర్ జలాశయం

సిద్ధాపూర్ జలాశయం, తెలంగాణ రాష్ట్రం, నిజామాబాద్ జిల్లా, వర్ని మండలం, సిద్ధాపూర్ గ్రామ సమీపంలో నిర్మించబడుతున్న జలాశయం. సిద్ధాపూర్ సమీపంలోని మూడు చెరువుల ఉన్నతీకరణతోపాటు కెనాల్స్‌ ద్వారా 10వేల ఎకరాలకు సాగునీటి సరఫరా ఏర్పాటుకు 119.41 కోట్ల రూపాయలతో ఈ జలాశయం నిర్మాణం జరుగుతోంది.

 ప్రారంభం 
పోచారం శ్రీనివాస్ రెడ్డి వ్యవసాయశాఖ మంత్రిగా ఉన్నప్పుడు 2018లో ఈ జలాశయం నిర్మాణానికి కార్యాచరణ రూపొందించగా, పరిపాలన అనుమతులతోపాటు 119.41 కోట్ల రూపాయల నిధులు విడుదలయ్యాయి. 2022, ఫిబ్రవరి 16న తెలంగాణ రాష్ట్ర అసెంబ్లీ స్పీకర్ పోచారం శ్రీనివాస్ రెడ్డి, ఐటి-పురపాలక శాఖామంత్రి కెటీఆర్, రోడ్లు-భవనాల శాఖామంత్రి వేముల ప్రశాంత్ రెడ్డి ఈ జలాశయం పనులకు శంకుస్థాపన చేశారు. ఈ కార్యక్రమంలో ఉమ్మడి నిజామాబాదు జిల్లా ఎంపీలు, ఎమ్మెల్యేలు, ఇతర ప్రజాప్రతినిధులు, అధికారులు పాల్గొన్నారు.

 సామర్థ్యం 
409.56 ఎంసీఎఫ్‌టీ సామర్థ్యంతో ఈ సిద్ధాపూర్‌ జలాశయం నిర్మించనున్నారు. 

 రూపకల్పన 
అటవీ ప్రాంతంలో కేవలం 614 ఎకరాల ఆయకట్టు కలిగిన చద్మల్‌, పైడిమల్‌, నామ్‌కల్‌ చెరువులను ఒకేచోట కలిపి జలాశయంగా మార్చబోతున్నారు. వర్షాధారంగా వచ్చే నీటిని నిల్వ చేయడంతోపాటు వర్షాభావ పరిస్థితులు తలెత్తిన సమయంలో ప్యాకేజీ-22 ద్వారా సిద్ధాపూర్‌ జలాశయంను కలుపుతున్నారు. దీనికి దాదాపు 3.6 కిలో మీటర్ల పొడవులో ఆనకట్ట నిర్మించబడుతోంది. ఈ జలాశయం ద్వారా నిజామాబాద్‌, కామారెడ్డి జిల్లాల్లోని గిరిజన తండాలకు సాగునీరు సమకూరుతుంది. మంజూరైన మొత్తం నిధులలో జలాశయం పనుల కోసం రూ.72.52 కోట్లు, గ్రావిటీ ద్వారా కెనాల్స్‌ నిర్మాణం చేపట్టేందుకు రూ.46.89 కోట్లను ఉపయోగించనున్నారు.

 ఇతర వివరాలు 
ఈ జలాశయం ద్వారా సాగునీరు అందించబడే గ్రామాల వివరాలు:

+క్ర.సంమండలంగ్రామాలుఎకరాలు1వర్ని మండలంశ్యామ్‌రావు తండా, కోకల్‌దాస్‌ తండా, చెల్క తండా, చింతల్‌పేట తండా, గుంటూర్‌ క్యాంప్‌, పైడిమల్‌ తండా19002బాన్సువాడ మండలంసంగ్రామ్‌నాయక్‌ తండా, అవాజ్‌పల్లి, కిమ్యానాయక్‌ తండా, పులిగుండు తండా, సోమాలినాయక్‌ తండా, గోపాల్‌ తండా4,4003నస్రుల్లాబాద్‌ మండలంహాజీపూర్‌, సంగం10004గాంధారి మండలంగౌరారం, సక్రామ్‌ తండా, సర్వాపూర్‌, అలుగు తండా, కంచరాయ్‌ తండా, హేమ్లా నాయక్‌ తండా, మొండిసడక్‌ తండా, గండివేట్‌ తండా2,700

 మూలాలు 

వర్గం:నిజామాబాదు జిల్లా
వర్గం:తెలంగాణ ప్రాజెక్టులు
వర్గం:తెలంగాణ జలాశయాలు